În această dimineață, polițiștii de la Secția 1 Ploiești, au efectuat percheziții la domiciliile a doi tineri de 17, respectiv 20 de ani, din municipiul Ploiești, bănuiți de comiterea unei infracțiuni de lovirea sau alte violențe.
Perchezițiile au loc în cadrul unui dosar penal întocmit ca urmare a unui scandal provocat în noaptea de 19 februarie, în centrul orașului.
Atunci, în jurul orei 1, un bărbat de 31 de ani a fost bătut de cei doi tineri "săltați" astăzi de mascați.
Incidentul s-a produs în fața unei șaormerii de pe strada Gheorghe Lazăr din Ploiești.
Bărbatul a fost lovit după ce le-a atras atenția agresorilor că nu respectă rândul.
"La sediul unității de poliție au fost conduse două persoane, în vederea audierii. Activitățile au beneficiat de sprijinul polițiștilor din cadrul Secțiilor nr. 2 și 3 de Poliție Ploiești și de cel al jandarmilor din cadrul Grupării de Jandarmi Mobile Matei Basarab Ploiești" au transmis reprezentanții IPJ Prahova.
VIDEO